ΔΗΜΟΣ ΑΓΙΑΣ ΒΑΡΒΑΡΑΣ

 *Γραφείο Τύπoυ*

 **ΔΕΛΤΙΟ ΤΥΠΟΥ  *23*/3/2025**

**“Και προχωρούσα μέσα στη νύχτα, χωρίς να γνωρίζω κανένα, κι ούτε κανένας με γνώριζε”**

Υπέροχο ήταν το βράδυ της Παρασκευής, στον “συνήθης ύποπτο” χώρο πραγματοποίησης πολιτιστικών εκδηλώσεων, την κατάμεστη αίθουσα του Δημοτικού μας Ωδείου, με αφορμή τον εορτασμό της Παγκόσμιας Ημέρας Ποίησης. Υπέροχο και συγκινητικό ήταν το αφιέρωμα στον μεγάλο μας Ρεθεμνιώτη ποιητή και βαθιά πολιτικοποιημένο πολίτη και αγωνιστή, Μανόλη Αναγνωστάκη.

Απλά και λιτά, ακούσαμε ένα αφιέρωμα στη ζωή του σημαντικού ποιητή των τραγουδιών στην πλειοψηφία τους του Μίκη, οργανωμένο από την αντιδήμαρχο Παιδείας Αλεξάνδρα Φέγγη και τις Πόπη Μαθιού και Κατερίνα Χρυσοχοΐδου στην αφήγηση, ενώ ο αντιδήμαρχος πολιτισμού Νίκος Βουρλιώτης και η αντιδήμαρχος Παιδείας Αλεξάνδρα Φέγγη, απήγγειλαν τα ποιήματα του «Οι νέοι της Σιδώνος», «Φοβάμαι», «Ο Ουρανός».

Στη συνέχεια ο δήμαρχος Λάμπρος Μίχος, στο χαιρετισμό του, τόνισε πόσο τον συγκινεί ότι τόσοι πολλοί άνθρωποι ασχολούνται με την ποίηση, ενώ αφηγήθηκε τις εμπειρίες του, από τη γνωριμία του με τον Μανόλη Αναγνωστάκη, τον οποίο τον ξεχώρισε λέγοντας ότι τον θαυμάζει για τη βιωματική έμπνευση της ποίησης του, καθώς κυριολεκτικά, ό,τι έγραψε τα έζησε ο κορυφαίος ποιητής της μεταπολεμικής γενιάς.

Ακολούθησαν οι βραβεύσεις των διακριθέντων του 4ου Ετήσιου Διαγωνισμού Ποίησης του Δήμου Αγίας Βαρβάρας και η απονομή των βραβείων από τον Λάμπρο Μίχο, ο οποίος απένειμε και τιμητικούς επαίνους στους συμμετέχοντες στον διαγωνισμό, που παρευρέθηκαν στην εκδήλωση.
**Στην κατηγορία Ενηλίκων βραβεύτηκαν:**

Με το 1ο Βραβείο ο **Παναγιώτης Χριστοδούλου** για το ποίημά του «Το βάθος της ποίησης»
2ο Βραβείο στη **Δάφνη Βογκά** για το ποίημα της «Εν αρχή ποι-ήν»
3ο Βραβείο στη **Νίκη Φωκά** για το ποίημα «Ο άνθρωπος που κράτησε μέσα του τον άνθρωπο δεν πέθανε ποτέ»

**Στην κατηγορία μαθητών/μαθητριών:**

1ο Βραβείο μαθητών/τριών Δημοτικού η **Άννα Μπαρτζούμα** με το ποίημα «Πού ζει η ποίηση;»
1ο Βραβείο μαθητών/τριών Γυμνασίου η **Αλκμήνη Πατρινού** με το ποίημα «Αν ζούσες»
1ο Βραβείο μαθητών/τριών Λυκείου ο **Νίκος Ιάσονας Μικελάκης** με το ποίημα «Από την αρχή».

Την εκδήλωση έκλεισαν μοναδικά και συγκινητικά η Λυδία Αγγελοπούλου και ο Σταμάτης Μπερής, τραγουδώντας τα μελοποιημένα ποιήματα του Μανόλη Αναγνωστάκη από τον Μίκη, “Όταν μια άνοιξη” και “Δρόμοι Παλιοί” και χορωδία τον κόσμο,που κατέκλυσε την αίθουσα του Δημοτικού μας Ωδείου. Στο πιάνο ήταν η  Στέφη Μαραγκοπούλου, στην κιθάρα ο Άκης Καββαδίας και στο μπουζούκι ο Γιώργος Κωνσταντόπουλος.

Ο Δήμαρχος Λάμπρος Μίχος ανακοίνωσε το θέμα του 5ου Θεματικού Διαγωνισμού Ποίησης του δήμου «Σαν πρόκες πρέπει να καρφώνονται οι λέξεις, να μην τις παίρνει ο άνεμος» από το ποίημα «Προδίδετε πάλι την ποίηση» του Μανόλη Αναγνωστάκη και αποκάλυψε ότι με το πέρας του 5ου Διαγωνισμού ο Δήμος μας θα επιμεληθεί την έκδοση βιβλίου με τα βραβευμένα ποιήματα και των 5 διαγωνισμών.